
Okolju, podjetjem in državljanom prijazno e-sodišče

Cilj projekta: Cilj projekta je bil nadgrajen IT sistem, ki bo uporabnikom omogočil dostop do različnih elektronskih storitev sodstva preko enotne vstopne točke
Izvajalec ukrepa: Vrhovno sodišče Republike Slovenije
Trajanje projekta: 25. 03. 2024 – 31. 8. 2026

Opis projekta:
Na Vrhovnem sodišču Republike Slovenije je bil uspešno izveden obsežen projekt v skupni vrednosti 4.249.040,00 EUR (od tega 3.482.819,67 EUR brez DDV in 766.220,33 EUR DDV).
V okviru projekta Okolju, podjetjem in državljanom prijazno e-Sodišče je bila izdelana nova varnostna shema sodstva in portal eSodstvo. Nov portal eSodstvo deluje po principu enotne vstopne točke, ki uporabnikom omogoča dostop do elektronskih storitev sodstva ter do vsebin, ki so bile razpršene na različnih spletnih naslovih. 

Z investicijo je bila povečana odpornost, zagotovljene koristi za državljane in gospodarsko okolje v vseh razmerah ter skladnost z zakonodajnimi spremembami, ki vplivajo na delovanje informacijskih gradnikov sodstva. Nadaljnji razvoj digitalizacije v sodstvu je izboljšal dostopnost za stranke in druge udeležence sodnih postopkov, omogočil hitrejše odzivanje sodstva na potrebe družbe ter tako prispeval k ustvarjanju okolja za višjo kakovost storitev. 

Nadgradnja obstoječe informacijske infrastrukture sodstva je bila nujna tudi z vidika zagotavljanja varnosti, zaščite podatkov in preprečevanja morebitnih nepravilnosti pri obdelavi podatkov. Z nakupom strojne infrastrukture se je zagotovil ustrezen nivo razpoložljivosti elektronskih storitev sodstva in varovanje podatkov tudi s pomočjo strojno-tehničnih ukrepov.

Projekt je sledil cilju odzivanja na kritične pomanjkljivosti, ugotovljene med pandemijo COVID-19. Z integracijo komponente za avtentikacijo SI‑PASS, nacionalnega sistema za spletno identifikacijo, ki ga upravlja slovenska javna uprava in je že široko uporabljen pri ključnih državnih e‑storitvah, se je za posameznike poenostavila digitalna interakcija s slovenskim sodstvom, ki je s tem hitrejša, učinkovitejša ter bolj prijazna, saj lahko za različne storitve uporabljajo isti avtentikacijski mehanizem.

